Source: https://e-justice.europa.eu/content_specialised_courts-19-pl-restore-hu.do?member=1
Timestamp: 2019-08-17 15:41:42
Document Index: 19379248

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság\n', 'Bíróság ', 'bíróság ', 'Bíróság ']

Szakosított bíróságok - Lengyelország
Ez a rész a lengyelországi szakosított bíróságok szervezetéről ad tájékoztatást.
Lengyelországban különböző szakosított bíróságok találhatóak.
Legfelsőbb Bíróság (Sąd Najwyższy)
A legfőbb igazságszolgáltatási szerv a Legfelsőbb Bíróság (Sąd Najwyższy). Az egyéb bíróságok határozatainak felülvizsgálata útján biztosítja a jogszabály-értelmezés és a jogalkalmazás egységességét.
A Legfelsőbb Bíróság nem rendes bíróság. Elbírálja a semmisségi kérelmeket és a bírósági határozatok ellen benyújtott egyéb jogorvoslatokat, és a kétséget ébresztő, illetve a bíróságok ítélkezési gyakorlatában eltérő jogalkalmazáshoz vezető jogi rendelkezések megvilágítására irányuló határozatokat hoz. Emellett az egyes különleges ügyek kapcsán elé terjesztett jogi kérdéseket eldöntő határozatokat is hoz.
A lengyel Legfelsőbb Bíróság (Sąd Najwyższy) határozatait, indokolásukkal együtt a lengyel Legfelsőbb Bíróság angolul is olvasható internetes oldalán teszi közzé.
Alkotmánybíróság (Trybunał Konstytucyjny)
A lengyel jogrendszerben az Alkotmánybíróság (Trybunał Konstytucyjny) nem tartozik a rendes bíróságok közé.
Az Alkotmánybíróság az alábbi kérdésekben hoz döntést:
Az Alkotmánybíróság határozatai, valamint azok indokolása angolul is olvasható Lengyelország Alkotmánybíróságának internetes oldalán.
Állambíróság (Trybunał Stanu)
Részletesebb információkat a lengyel Állambíróság internetes oldalán találhat.
A Legfelsőbb Közigazgatási Bíróság
elbírálja a helyi önkormányzati szervek határozatainak, illetve a regionális közigazgatási hatóságok (terenowe organy administracji publicznej) által meghozott jogi rendelkezéseknek a törvényességét,
elbírálja a közigazgatási határozatok ellen benyújtott panaszokat, a panasz alapján indult közigazgatási eljárásban meghozott határozatokat (vagy lezárja az eljárást) és azon határozatokat, amelyek ellen az ügy érdeme alapján lehet fellebbezést benyújtani,
elbírálja az önkormányzati hatóságok vagy azok társaságai által meghozott egyes határozatokat,
megválaszolja a helyi önkormányzatok fellebbviteli szervei által hozzá intézett jogi kérdéseket.
A Legfelsőbb Közigazgatási Bíróság 2007. október 1-je óta valamennyi határozatát indokolással együtt közzéteszi. A korábbi határozatok adatbázisba való bevitele még folyamatban van. A bíróság internetes oldala kizárólag lengyelül olvasható.
A Legfelsőbb Közigazgatási Bíróság (Naczelny Sąd Administracyjny) határozatait, indokolásukkal együtt, internetes oldalán teszi közzé.